Diari Oficial de la Generalitat Valenciana


Sumari del DOGV 3322, del 03-09-1998 (1998/6823)

RESOLUCIÓ de 3 d'agost de 1998, del secretari general de la Conselleria de Benestar Social, per la qual es delega l'exercici de determinades competències en el cap del Servei d'Infraestructures Judicials.
------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3322

Data del DOGV
:   03-09-1998

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1998/6823


Data del document
:   03-08-1998

Organisme emissor
:   Conselleria de Benestar Social

Tipus de document
:   Resolució

RESOLUCIÓ de 3 d'agost de 1998, del secretari general de la Conselleria de Benestar Social, per la qual es delega l'exercici de determinades competències en el cap del Servei d'Infraestructures Judicials. [1998/M6823]
  
El Decret 37/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Benestar Social, atribueix a la Secretaria General les funcions de redacció i direcció de projectes d'obres i instal·lacions, i també, realitzar la supervisió dels corresponents projectes tècnics i el seu manteniment, funcions que les està exercint l'Àrea d'Infraestructures, com a unitat integrada en aquesta Secretaria General, segons el que estableix l'Ordre d'1 d'agost de 1997, d'aquesta Conselleria, per la qual es desplega l'esmentat Reglament Orgànic i Funcional.
  
L'Ordre de la Conselleria de Benestar Social d'1 d'agost de 1997, de desplegament del citat Reglament Orgànic i Funcional, en l'article 3, en la redacció donada a aquest per l'Ordre d'aquesta Conselleria de 29 d'abril de 1998, crea el Servei d'Infraestructures Judicials com a òrgan depenent de l'Àrea de Justícia de la Sotssecretaria de Justícia, òrgan que considera idoni per a realitzar-hi la delegació de determinades competències en matèria de redacció i direcció de projectes d'obres, i, també, en matèria de supervisió dels corresponents projectes tècnics d'obres en edificis i instal.lacions judicials, atesa l'especialització d'aquest òrgan en infraestructures judicials.
  
En conseqüència, fent ús de les atribucions conferides per l'article 13 de la Llei 30/1992, de Règim Jurídic de les Administracions Públiques i del Procediment Administratiu Comú, l'article 68 de la Llei 5/1983, de la Generalitat Valenciana, sobre Govern Valencià, i el Decret 37/1997, del Govern Valencià, resolc:
  
Primer
  
Delegar en el Servei d'Infraestructures Judicials de l'Àrea de Justícia l'exercici de les funcions relatives a la redacció i supervisió dels projectes tècnics, i la seua corresponent direcció de les següents obres relatives a edificis judicials:
  
- Edifici Jutjats de Catarroja
  
- Edifici Jutjats de Massamagrell
  
- Edifici Jutjats de Nules
  
- Edifici Jutjats de Vinaròs
  
- Edifici Jutjats de Carlet
  
- Edifici Jutjats d'Elx (aprofitament terrassa)
  
- Edifici Jutjats de Castelló (Secció Tercera i Fiscalia)
  
- Ciutat de la Justícia d'Alacant
  
- Edifici Jutjats de Picassent
  
- Edifici Jutjats de Dénia
  
La delegació comprén també les possibles modificacions, reformes o projectes complementaris, i, també, totes aquelles assistències tècniques relatives a les esmentades obres.
  
Segon
  
Dins d'aquest servei, la supervisió dels projectes s'haurà de realitzar per persones tècniques distintes de les qui els hagueren redactat.
  
Tercer
  
Aquesta delegació se circumscriu, únicament i exclusivament, a les funcions que s'hi assenyalen i per a les obres i instal·lacions citades en l'apartat primer, per això, una vegada executades, supervisades, com cal, i rebudes aquestes, la delegació quedarà extingida automàticament.
  
Quart
  
En les resolucions i actes que s'adopten per delegació, es farà constar, expressament, aquesta circumstància.